Document ID: 32009R0230

UREDBA KOMISIJE (ES) št. 230/2009
z dne 19. marca 2009
o spremembi Uredbe (ES) št. 382/2005 o načinih izvajanja Uredbe Sveta (ES) št. 1786/2003 o skupni ureditvi trga za posušeno krmo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1) ter zlasti drugega pododstavka člena 71(2) Uredbe,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (2) ter zlasti člena 90 v povezavi s členom 4 Uredbe,
ob upoštevanju naslednjega:
(1)
V skladu s členom 18 Uredbe Komisije (ES) št. 382/2005 (3) je rok za vložitev zahtevkov za pomoč za predelavo proizvodov v sektorju posušene krme iz člena 86 Uredbe (ES) št. 1234/2007 v zadnjem mesecu vsakega tržnega leta, ki se zaključi 31. marca, le 15 dni, medtem ko je za druge mesece tržnega leta 45 dni. Ob upoštevanju administrativnih težav, o katerih se poroča zaradi kratkega roka, je treba ta rok podaljšati do 30. aprila.
(2)
Uredbo (ES) št. 382/2005 je zato treba ustrezno spremeniti.
(3)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
V členu 18 Uredbe (ES) št. 382/2005 se odstavek 3 nadomesti z naslednjim:
„3. Z odstopanjem od odstavka 1 noben zahtevek, vložen v tržnem letu, ne more biti vložen po 30. aprilu, ki sledi temu tržnemu letu, razen v primeru višje sile ali izjemnih okoliščin.“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. marca 2009

Labels: 11
19
6
12
15